|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **Odsávacia drenáž – Redonov drén** |

|  |  |
| --- | --- |
| **Charakteristika štandardu:** | výukový štandard výkonu |
| **Cieľ:** | odstrániť zo zbernej nádoby obsah príp. vymeniť jednorazovú sterilnú podtlakovú graduovanú nádobu,  zmerať presné množstvo,  odsatím vzduchu vytvoriť podtlak v prípade, že graduovaná nádoba nie je na jedno použitie. |
| **Skupina starostlivosti:** | pacienti s R-drénom |

**Kritéria štruktúry**

|  |  |  |
| --- | --- | --- |
| **Š1** | Pracovníci: | žiak – praktická sestra |
| **Š2** | Prostredie: | odborná učebňa, izba pacienta zdravotníckych zariadení, čistiaca miestnosť |
| **Š3** | Pomôcky: | sterilná jednorazová graduovaná podtlaková nádoba, gumové rukavice, buničitá vata, emitná miska, odsávačka na vytvorenie podtlaku v prípade, že zberná nádoba nie je jednorazová, |
| **Š4** | Dokumentácia: | zdravotná dokumentácia – dekurz, teplotná tabuľka . |

**Kritéria procesu**

|  |  |
| --- | --- |
| **P1** | Žiak pod vedením odbornej učiteľky si overí v dokumentácii ordináciu lekára. |
| **P2** | Žiak pripraví pacienta:   * vysvetlí mu potrebu a postup výkonu, * upozorní pacienta na potrebu zotrvania na posteli do ukončenia výkonu. |
| **P3** | Žiak pripraví pomôcky:   * zapne odsávacie zariadenie a skontroluje jeho funkčnosť, * navlečie si gumové rukavice, * pri pacientovi svorkou preruší spojovaciu hadicu, ktorá spája drén so zbernou nádobou, v prípade, že z rany je vyvedených viac drénov, eviduje zmerané množstvo obsahu v nich presne podľa označenia, * koniec drénu prekryje, * v čistiacej miestnosti zmeria množstvo obsahu v zbernej nádobe, * jednorazovú zbernú nádobu umiestni do príslušného odpadu, * v prípade opakovaného použitia zbernej nádoby odstráni z nej obsah, spojovaciu hadicu z nej pripojí k odsávacej súprave a odsaje vzduch na príslušnú hodnotu, hadicu zabezpečí svorkou, * skontroluje podtlak v nádobe - stlačená harmonika, * spojovaciu hadicu od zbernej nádoby spojí so spojkou na dréne pacienta a uvoľní svorky, * skontroluje správnosť a pevnosť pripojenia tým, že harmonika je stlačená, čo svedčí o podtlaku v nádobe. |
| **P4** | Žiak zdokumentuje množstvo obsahu v ml do dokumentácie pacienta. |
| **P5** | Žiak zabezpečí dezinfekciu a upratanie pomôcok. |

**Kritéria výsledku**

|  |  |
| --- | --- |
| **V1** | Pacient je oboznámený s výkonom. |
| **V2** | V dokumentácii je zaznamenané presné množstvo obsahu zberného vrecka, príp. graduovanej podtlakovej nádoby. |